Vyhlásenie predkladateľa

Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov sa na rokovanie Legislatívnej rady vlády Slovenskej republiky predkladá bez rozporov.

Návrh zákona bol predložený na medzirezortné pripomienkové konanie všetkým ústredným orgánom štátnej správy, zdravotným poisťovniam a dotknutým subjektom, spolu 40 subjektom, v dňoch od 25. júla 2005 do 12. augusta 2005 v bežnej lehote. 

K materiálu bolo celkovo zaslaných 50 pripomienok, z toho 15 zásadných. Zásadné pripomienky uplatnili Ministerstvo financií SR, Ministerstvo vnútra SR, Ministerstvo spravodlivosti SR, Úrad vlády SR, Úrad pre normalizáciu, metrológiu a skúšobníctvo SR, Všeobecná zdravotná poisťovňa.

Zo 62 zásadných pripomienok bolo akceptovaných a do materiálu zapracovaných 13 pripomienok, pričom o ostávajúcich dvoch zásadných pripomienkach sa uskutočnili rokovania v tomto poradí:

1.	Rokovanie zo dňa 21. septembra 2005 s ministrom vnútra V. Palkom a ministrom zdravotníctva R. Zajacom na riešenie problému vyňať určitú vymedzenú skupinu osôb len do výlučnej pôsobnosti Spoločnej zdravotnej poisťovne, prinieslo odstránenie tejto pripomienky.
2.	Rokovanie zo dňa 21. septembra 2005 so Všeobecnou zdravotnou poisťovňou odstránilo pripomienku k príjmom vyňatým z vymeriavacieho základu.